Legend of Pamano. 307 



Lulu au hala, 



Kuu hala pee pa kai o Waiuli, 

 Nawai ka uli ke nahu o kou ill, 

 Oe e huna nei ia'u la. 



I aku o Pamano : "Ua ike no oe, na Keaka. la oe i hala mai ai, moe aku maua." 

 la wa, pii o Koolau e hai ia Kaiuli. la ia nae e pii aku ana i ke alanui, nana mai 

 o Kaiuli a hoohewahewa mai. Ninau ae la i kona poe: "Owai la keia e pii mai nei?" 

 "O Koolau, aole ia, he mea e," pela lakou e olelo nei. A kokoke loa o Koolau i mua 

 lakou, pau ko lakou haohao, ike pono mai la. Ninau mai o Kaiuli : "He kakahiaka hoi 

 kou o ka pii ana mai." "Ae, he manao ko'u i pii mai la, o na 'lii o kai ua hewa, ua lalau 

 o Pamano ia Keaka, ua moe, oia au i pii mai la i lohe oukou." 



Pane ae o Kaiuli ia Waipu: "Pehea ko keiki, e ola e make?" I aku o Waipu: 

 "E make." "Heaha ka hala e make ai ?" Pela aku o Kaiuli. "He hala, lilo ae ia i alii no 

 Maui nei, lawe ia mai ka opeope kapa kapu, ka malo. O ka wahi o waho, o ko'u wahi 

 kapa ia, o ka hikii, o ko'u wahi malo ia, nolaila, ua make." Ninau mai o Kaiuli: 

 "Heaha ka mea e make ai?" "He awa," (pela aku o Waipu) "no ka mea o kana puni ia." 

 Mama ka awa, piha na umeke, na huawai, na ipukai. A pau ka awa i ka mama, ninau 

 aku o Kaiuli ia Waipu: "Nawai e kii o Pamano?" "Nau," Pela o Waipu. 



NO PAMANO. 



Maanei e kamailio iki kakou no Pamano, no kana liana mahope o ko Koolau pii 

 ana e hai ia Kaiuli ma. 



A hala o Koolau i uka, ala ae la o Pamano hopu i ka papa, a iho i ka heenalu i kai 



o Mokulau. I laila ia i heenalu ai a kaha ka la makai, kokoke e hoi i uka. Ku ana o 



Waipu mauka, pae ana ka leo: "E Pamano e! e hoi e inu i ko puni o ka awa oi wela. 



E ai i ka pupu o ka awa o maalili." Lele ae la ka hauli o Pamano, i nana ae ka hana o 



kahi makuakane o Waipu. Ia wa, kau mai ia ianei ka halialia make, e holo ana nae keia 



i ka lala ma ka opi o ka nalu mawaho, maloo ka ili o ia nei i ka la. Ia ia e hee ana i ka 



nalu, oli mai la : 



Ka makani lau awa o Hana, 



Ku a lanakila ka pae hala, 



I ke kai o Nanualele la, 



Kuu oili ke lele wale nei. 



Memoirs B. P. B. Museum, Vol. V. — 20. 



